होमराई
होमराई वा हङरायो नेपालमा पाइने एक प्रकारको चराको नाम हो । यसलाई अङ्ग्रेजीमा रफस-नेक्ड हर्नबिल (Rufous-necked Hornbill) भनिन्छ ।

शारीरिक विबरण
होमराई मुख्यतया सेतो अन्तिमपेटी भएको कालो पुच्छर र पखेटाका टुप्पा सेता हुन्छन् । यसको घाँटीमा सेतो थैली हुन्छ । भाले र अल्पवयस्ककको टाउको कर घाँटी कैलो हुन्छ ।

भौगोलिक अवस्थिति
होमराई नेपाल लगायत भुटान, चिन, भारत, लाओस, म्यानमार, थाइल्याण्ड र भियतनाममा पाइने गर्छ । यो चरा १५० मी. देखि उच्चतम २९०० मी. सम्म पाइएको अभिलेखमा छ ।

वासस्थान
होमराई उपोष्ण प्राथमिक सदाबहार तथा पतझड वनमा बस्दछ । अत्याधिक मात्रामा रूखका फलहरु खाने र केही मात्रामा गङ्गटा, सर्प, उभयचर पनि खाने गर्छ । यसको अप्रिल महिनामा गुँड लगाउने समय हो । यो चराले प्रजननका लागि अग्ला, फराकिला काण्ड भएका रूखहरू प्रयोग गर्छ । खासगरी प्रजाती आफ्नो निश्चित क्षेत्र ओगटेर बसेको हुन्छ ।

खतराहरू तथा संरक्षण अवस्था
विश्वमै दुर्लभ मानिने यो प्रजाती संरक्षणका हिसाबले संवेदनशील अवस्थामा रहेको छ । नेपालको सन्दर्भमा यस प्रजातीको लोप भइसकेको अनुमान गरिएको छ ।  वन विनास र वासस्थान विनास, अवैध शिकारको कारणले गर्दा यसको प्रजाति लोप हुँदै गएको छ ।

यो पनि हेर्नुहोस्

सन्दर्भ सामग्रीहरू

बाह्य कडीहरू

नेपालमा पाइने चराहरू